cyanic-selkie/wikianc huggingface dataset:
ময়মনসিংহ সদর উপজেলা
পটভূমি
১৭৮৭ সালে ১লা মে থানা হিসাবে স্বীকৃতি পায় ময়মনসিংহ সদর। এর আগে খাগডহর ইউনিয়নের বেগুনবাড়ীর কোম্পানির কুঠিসহ বিভিন্ন জায়গায় কাচারী বসত। কুঠি ব্রহ্মপুত্রের ভাঙনে বিলীন হলে শহরের উত্তর অংশে খাগডহরে কাচারী স্থাপনের উদ্যোগ নেওয়া হয়। কিন্তু ব্রহ্মপুত্র নদের ভাঙ্গনের কারণে সেই উদ্যোগও ভেস্তে যায়। পরবর্তীতে কিশোরগঞ্জ জেলার হোসেনপুরের দক্ষিণে কাওনা নদীর তীরে ‘দগদগা’ নামন প্রাচীন বাণিজ্যকেন্দ্রে জেলা শহর স্থাপন করার উদ্যোগ নেওয়া হয়। ঐ অঞ্চলের জমিদাররা এই সিন্ধানের বিরোধিতা করে। কর্তৃপক্ষ তাই ১৭৯১ সালের সেপ্টেম্বর মাসে সেহড়া মৌজায় নাসিরাবাদ নাম দিয়ে জেলা শহরের পত্তন হয়। শহর স্থাপিত হওয়ার পর ৮ই এপ্রিল ১৮৬৯ খ্রিস্টাব্দে পৌরসভা গঠিত হয় নাসিরবাদ মিউনিসিপ্যালিটি।বঙ্গদেশে এটি প্রথম এবং উপমহাদেশে এটি ছিল দ্বিতীয় পৌরসভা। মি. আরপর্চা ছিলেন পৌরসভার প্রথম অফিসিয়াল চেয়ারম্যান। প্রথম নন অফিশিয়াল চেয়ারউয়ান ছিলেন চন্দ্রকান্ত ঘোষ। কালেক্টরেট ভবন ছিল ময়মনসিংহ শহরের কেন্দ্রবিন্দু। ১৭৮৭ খ্রিস্টাব্দে সরকারী ডাক ব্যবস্থার প্রচলন করা হয়। প্রথম সরকারি চিকিৎসা কেন্দ্র চালু করা হয় ১৭৯১ খ্রিস্টাব্দে। ময়মনসিংহ শহর থেকে প্রথম মুদ্রিত পুস্তক প্রকাশিত হয় ১৮১৫ খ্রিস্টাব্দে। ১৮৪৬ খ্রিস্টাব্দে প্রতিষ্ঠিত হয় প্রথম ইংরেজি স্কুল। ময়মনসিংহ জিলা স্কুল প্রতিষ্ঠা করা হয় ১৮৫৩ খ্রিস্টাব্দে। জেলার প্রথম আদম শুমারী পরিচালিত হয় ১৮৮৩ খ্রিস্টাব্দে। টেলিগ্রাফ অফিস স্থাপন ১৮৮৬ খ্রিস্টাব্দে॥ ঢাকা-ময়মনসিংহ রেলপথ চালু ১৮৮৯ খ্রিস্টাব্দে, এবং ময়মনসিংহ-জগন্নাথগঞ্জ রেলপথ চালু হয় ১৮৬৫ সনে।
ইতিহাস থেকে জানা যায় যে, মমিন শাহ নামে একজন ধর্মীয় শাসন কর্তা শাসন করতেন বলে তার নামানুসারে প্রথমে মোমেনশাহী এবং পরবর্তীতে ময়মনসিংহ নামকরণ হয়।
অবস্থান
ময়মনসিংহ উপজেলার ভৌগোলিক অবস্থান ২৪°৩৮´ থেকে ২৪°৫৪´ উত্তর অক্ষাংশ এবং ৯০°১১´ থেকে ৯০°৩০´ পূর্ব দ্রাঘিমাংশ। এই উপজেলার উত্তরে তারাকান্দা উপজেলা ও নকলা উপজেলা, দক্ষিণে ত্রিশাল উপজেলা ও ফুলবাড়িয়া উপজেলা, পূর্বে গৌরীপুর উপজেলা ও ঈশ্বরগঞ্জ উপজেলা, পশ্চিমে মুক্তাগাছা উপজেলা ও জামালপুর সদর উপজেলা অবস্থিত। সদর উপজেলার আয়তন হচ্ছে ৩৮৮.৪৫ বর্গ কিলোমিটার।
প্রশাসন
ময়মনসিংহ সদর উপজেলায় বর্তমানে ৩৩ ওয়ার্ড বিশিষ্ট ১টি সিটি কর্পোরেশন ও ১৩টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কোতোয়ালী থানার আওতাধীন।
বাংলাদেশ জাতীয় সংসদ নির্বাচনে ময়মনসিংহ সদর উপজেলা নিয়ে গঠিত সংসদীয় আসন ময়মনসিংহ-৪। এ আসনটি জাতীয় সংসদে ১৪৯ নং আসন হিসেবে চিহ্নিত। প্রথম জাতীয় সংসদ নির্বাচনে বাংলাদেশ আওয়ামী লীগ এর আব্দুল মালেক,  ১৯৭৯ সালে বাংলাদেশ জাতীয়তাবাদী দল এর জয়নুল আবেদীন, ১৯৮৬ সালে বাংলাদেশ আওয়ামী লীগ এর মতিউর রহমান, ১৯৮৮ সালে মমতা ওয়াহাব,  ১৯৯১ ওফেব্রুয়ারি ১৯৯৬ বাংলাদেশ জাতীয়তাবাদী দল এর এ কে এম ফজলুল হক, জুন ১৯৯৬ তারিখে জাতীয় পার্টি (এরশাদ) এর রওশন এরশাদ,২০০১ সালে বাংলাদেশ জাতীয়তাবাদী দল এর দেলোয়ার হোসেন খান দুলু, ২০০৮ সালে বাংলাদেশ আওয়ামী লীগ এর মতিউর রহমান,২০১৪ ও ২০১৮ সালে  জাতীয় পার্টি (এরশাদ) এর রওশন এরশাদ সংসদ সদস্য নির্বাচিত হোন।
নদীসমূহ
ময়মনসিংহ সদর উপজেলায় অনেকগুলো নদী আছে। সেগুলো হচ্ছে পুরাতন ব্রহ্মপুত্র নদী, পাগারিয়া নদী, সুতিয়া নদী, নাগেশ্বরী নদী, সিরখালি নদী, চোরখাই নদী, বাড়েরা নদী ও হিংরাজানি নদী।
যোগাযোগ
ময়মনসিংহের যোগাযোগ সড়ক ও রেল এই দুইভাবেই আছে, বর্ষাকালে সীমিতভাবে নৌপথে চলাচল করা যায়।
সড়ক
সদর থেকে বাংলাদেশের প্রায় প্রতিটি জেলায় যাতায়াতের জন্য ব্যবস্থা আছে। ময়মনসিংহ থেকে ঢাকার সাথে যোগাযোগের জন্য চারলেনের ঢাকা-ময়মনসিংহ জাতীয় মহাসড়ক এন৩ (বাংলাদেশ) রয়েছে। মহাখালী বাস টার্মিনাল থেকে মাসকান্দা বাস টার্মিনালে রাজধানীর সাথে সড়কপথের যোগাযোগ করা হয়। কমলাপুর, বিআরটিসি টার্মিনাল থেকে ঢাকা-নেত্রকোণা, ঢাকা টু জামালপুর, ঢাকা টু শেরপুর রুটের বাস দিয়ে যাতায়াত করা যায়। ঢাকা চট্টগ্রাম সিলেট রাজশাহী, খুলনা, বগুড়া, রংপুর, পঞ্চগড়, যশোর, কক্সবাজার, জামালপুর, শেরপুর, নেত্রকোণা, কিশোরঞ্জে নিয়মিত প্রতিদিনই বাস চলাচল করে।
সরকারী তথ্যানুযায়ী পাকা রাস্তা ১৪৭.০০ কি.মি.। অর্ধ পাকা রাস্তা ৮.০০ কি.মি., কাঁচা রাস্তা ৩৩৪ কিঃমি, ব্রীজ/কালভার্টের সংখ্যা ৪৬৬ টি।
রেল
ময়মনসিংহ জংশন থেকে ঢাকা, জামালপুর, নেত্রকোণা, কিশোরগঞ্জ, চট্টগ্রাম, টাঙ্গাইলে যাওয়ার জন্য মেইল ও আন্তঃনগর ট্রেন রয়েছে। রেলের রুটগুলো হলঃ
নৌ
নাব্যতা না থাকায় নৌপথে চলাচল সীমিত। কাচারী খেয়া ঘাট, থানার ঘাট থেকে নৌপথে বাইগনবাড়ি, বিদ্যাগঞ্জ, বালির বাজার, বালিপাড়া ইত্যাদি ঘাটে নৌযান ব্যবহার করে যাতায়াত করা হয়।
শিক্ষা
এখানে ১টি বিশ্ববিদ্যালয় (বাংলাদেশ কৃষি বিশ্ববিদ্যালয়), ২টি মেডিক্যাল কলেজ (ময়মনসিংহ মেডিকেল কলেজ ও কমিউনিটি বেজড মেডিকেল কলেজ, বাংলাদেশ, ১টি প্রকৌশল কলেজ (ময়মনসিংহ ইঞ্জিনিয়ারিং কলেজ), ১টি ক্যাডেট কলেজ (ময়মনসিংহ গার্লস ক্যাডেট কলেজ) ২টি শিক্ষক প্রশিক্ষণ কলেজ ও আনন্দ মোহন কলেজ, মুমিনুন্নিসা সরকারি মহিলা কলেজ, নাসিরাবাদ কলেজ, শহীদ সৈয়দ নজরুল ইসলাম কলেজ, কৃষি বিশ্ববিদ্যালয় কলেজ, তিনটি সরকারী স্কুল - ময়মনসিংহ জিলা স্কুল, বিদ্যাময়ী সরকারী বালিকা উচ্চ বিদ্যালয়, গভর্নমেন্ট ল্যাবরেটরী হাই স্কুল, ময়মনসিংহ ও  মুকুল নিকেতন উচ্চ বিদ্যালয়, ময়মনসিংহ  ছাড়াও আরো অসংখ্য শিক্ষা প্রতিষ্ঠান রয়েছে।
উপজেলায় ১৩২টি সরকারী প্রাথমিক বিদ্যালয়, ৩৭ টি বে-সরকারী প্রাথমিক বিদ্যালয়, ৭ টি কমিউনিটি প্রাথমিক বিদ্যালয়, ৬ টি জুনিয়র উচ্চ বিদ্যালয়, ৪১ টি উচ্চ বিদ্যালয়, ৩ টি উচ্চ বিদ্যালয়(বালিকা), ১৬ টি দাখিল মাদ্রাসা, ৭ টি আলিম মাদ্রাসা, ৪ টি ফাজিল মাদ্রাসা, ২ টি কামিল মাদ্রাসা রয়েছে।
স্বাস্থ্য
হাসপাতালগুলো হলঃ
১ টি উপজেলা স্বাস্থ্য কমপ্লেক্স, ১৬ টি উপজেলা স্বাস্থ্য ও পরিবার কল্যাণ কেন্দ্র, ১ টি পরিবার পরিকল্পনা ক্লিনিক, ১ টি এম.সি.এইচ. ইউনিট ছাড়াও বিভিন্ন বেসরকারি হাসপাতাল ও ডায়াগনোস্টিক সেন্টার রয়েছে।
কৃষি
ময়মনসিংহ সদর ধান উৎপাদনে বিখ্যাত। এখানে ধানের পাশাপাশি পাট সহ মৌসুমী সব সবজি ও ফল উৎপাদন হয়। প্রধান কৃষি ফসল ধান, গম, শাকসবজি। বিলুপ্ত বা বিলুপ্তপ্রায় ফসলাদি হল সরিষা, তিসি, অড়হর। প্রধান রপ্তানিদ্রব্য হল ধান, কলা, শাকসবজি, চামড়া। প্রধান ফল-ফলাদি হল আম, কাঁঠাল, কলা, পেঁপে, লিচু, তরমুজ। ফসলী জমি ৫১,২৮৯ হেক্টর, কৃষি জমি ১৬৭.৩৯ একর, বাৎসরিক মৎস্য উৎপাদন ৫,৫১৩ মেঃ টন।
সাহিত্য
ব্রহ্মপুত্র নদীর তীরে আছে জয়নুল আবেদীন এর স্মৃতি বিজরিত অনেক স্থান। কবি নির্মলেন্দু গুণ, আবদুল হাই মাশরেকী, আবু ফাতেমা মোহাম্মদ আবু ইসহাক ময়মনসিংহ এর সন্তান।
আন্তর্জাতিক বাংলা ভাষা ও সাহিত্য পরিষদের সদর দপ্তর এখানেই অবস্থিত।
সংস্কৃতি
ময়মনসিংহে রয়েছে শিল্পী জয়নুল আবেদীন এর স্মৃতি বিজড়িত মৃত্যুঞ্জয় স্কুল। তিনি ময়মনসিংহের কৃতি সন্তান। তাঁর কর্মের নিদর্শনগুলো রাখা আছে ব্রহ্মপুত্র নদীর পাড়ে শিল্পাচার্য জয়নুল আবেদিন সংগ্রহশালা। ময়মনসিংহ লোক গীতির জন্য বিখ্যাত।
উপসনালয়
সমগ্র শহর জুড়েই আছে মসজিদ, মন্দির, গির্জা। ময়মনসিংহ বড় মসজিদ, গাঙ্গিনার পাড় মসজিদ, রেলস্টেশন জামে মসজিদ, কাচারি নূর জামে মসজিদ, শানকিপাড়া পুরাতন জামে মসজিদ, কলেজরোড জামে মসজিদ, পাটগুদাম দিলরওশন জামে মসজিদ, ভাটিকাশর গোরস্তান জামে মসজিদ, ছোট কালীবাড়ি মন্দির, বড় কালীবাড়ি মন্দির, দশভুজা বাড়ি মন্দির, বিশ্বনাথ মন্দির, শিব বাড়ি মন্দির, দুর্গা বাড়ি মন্দির, অনন্তময়ী মন্দির, অনুকূল ঠাকুরের মন্দির, রামকৃষ্ণ মিশন, লোকনাথের আশ্রম, পন্ডিতবাড়ি মন্দির, কোতয়ালী শিব মন্দির, মহারাজা রোডের কানাই-বলাই মন্দির, জুবিলি ঘাট তীর্থ মাসকান্দা পাদ্রি মিশন, গির্জা, দুর্গাবাড়ি মন্দির, ভাটিকাশর সাধু প্যাট্রিক গির্জা, ব্যাপ্টিস্ট গির্জা, সার্কিট হাউস অ্যাংলিংকন গির্জা, গুরুদুয়ারা শিখ, ব্রাহ্ম মন্দির প্রভৃতি রয়েছে এখানে।
সংবাদপত্র
জাহান, আজকের বাংলাদেশ, স্বদেশ সংবাদ, আজকের স্মৃতি, ঈশিকা, সবুজ, শিপা, স্বজন, আজকের ময়মনসিংহ, পরিচয়, বাংলার জমিন, বাংলার চাষী, ময়মনসিংহ সংবাদ, আজকের খবর, ভূ-মন্ডল, দি নিউ টাইমস; সাময়িকী: দ্বিতীয় চিন্তা, উপল, স্বতন্ত্র, শুভ্রশিখা। অবলুপ্ত: সৌরভ, সাপ্তাহিক তকবীর, বাংলার চাষি।
গ্রন্থাগার
শহরের সার্কিট হাউজ মাঠের কাছে জেলা সরকারি গণগ্রন্থাগার অবস্থিত। এছাড়াও টাউনহলে মুসলিম ইন্সটিউটের গ্রন্থাগার ও জয়নুল আবেদীন পার্কে ভাষা সৈনিক এম এ মতিন গ্রন্থাগার রয়েছে।
লিবারেল ডেমোক্রেটিক পার্টি (বাংলাদেশ)
লিবারেল ডেমোক্র্যাটিক পার্টি বা এলডিপি বাংলাদেশের একটি রাজনৈতিক দল যা বাংলাদেশের "জনপ্রতিনিধিত্ব আইন ২০০৮" বাংলাদেশ নির্বাচন কমিশনে নিবন্ধিত। ২০০৬ সালের ২৬ অক্টোবর বাংলাদেশের সাবেক রাষ্ট্রপতি এ.কিউ,এম, বদরুদ্দোজা চৌধুরীর বিকল্প ধারার সাথে বিএনপির স্থায়ী কমিটির সদস্য কর্ণেল অলি আহমেদ ও বিএনপির অন্য ২৪ জন মন্ত্রী, সংসদ সদস্য একত্রিত হয়ে এই দল প্রতিষ্ঠা করেন। তবে ২০০৭ সালে আদর্শগত কারণে বিকল্প ধারা, এলডিপি থেকে বের হয়ে যায়।
ভাঙন
২০১৯ সালে দলটির নবগঠিত জাতীয় নির্বাহী কমিটিতে শাহাদাত হোসেন সেলিম সহ বেশ কয়েকজন শীর্ষনেতা বাদ পড়ার পর তারা দল থেকে বেরিয়ে যাওয়ার সিদ্ধান্ত নেয়। তারপর সেলিম ও আবদুল করিম আব্বাসীর নেতৃত্বে পৃথক দল গঠন করার সিদ্ধান্ত নেওয়া হয়। ২৬ নভেম্বরে একই নাম নিয়ে আনুষ্ঠানিকভাবে দলটির কমিটি গঠন করা হয়। দুই অংশই বিএনপি নেতৃত্বাধীন বিশ দলীয় জোটে থেকে যায়। এই ভগ্নদলটি পরে "বাংলাদেশ এলডিপি" নামে নির্বাচন কমিশনের কাছে নিবন্ধনের আবেদন করেছে।
আবির
কৃত্রিম বা প্রাকৃতিক, দুই রকমের উৎস হতেই আবির তৈরি করা হয়। অপরাজিতা, গাঁদা, দোপাটি - এসব ফুলের নির্যাস হতে আবির তৈরি করা হয়। এই রঞ্জককে অনেক সময় অভ্রের গুঁড়ার সাথে মিশানো হয়, যার দরুন এটি জ্বলজ্বল করে।
উৎস
লোককথা অনুসারে কৃষ্ণ রাধার তুলনায় সে অনেক কালো বলে মায়ের কাছে অনুযোগ জানায়। এর ফলে কৃষ্ণের মা রাধার মুখে রঙ ছুড়ে মারে। হিন্দুবিশ্বাসমতে এই ঘটনার প্রেক্ষিতে হলি উৎসবের প্রচলন শুরু হয়।
গুরুদাসপুর পাইলট মডেল সরকারি উচ্চ বিদ্যালয়
গুরুদাসপুর পাইলট মডেল সরকারি উচ্চ বিদ্যালয় হলো বাংলাদেশের নাটোর জেলার গুরুদাসপুর উপজেলায় অবস্থিত একটি সরকারি উচ্চ বিদ্যালয়। এটি নাটোর জেলার একটি উল্লেখযোগ্য শিক্ষাপ্রতিষ্ঠান।
অবস্থান
গুরুদাসপুর পাইলট মডেল সরকারি উচ্চ বিদ্যালয় নাটোরের গুরুদাসপুর উপজেলা সদরে অবস্থিত। বিদ্যালয়ের অবস্থান ২৪°২২′৫″ উত্তর ৮৯°১৪′৫১″ পূর্ব﻿ থেকে ﻿২৪.৩৬৮০৬° উত্তর ৮৯.২৪৭৫০° পূর্ব।
ইতিহাস
১৯১৭ খ্রিষ্টাব্দে তৎকালীন নাটোর মহকুমার কয়েকজন ব্যক্তির উদ্যোগে গুরুদাসপুর পাইলট মডেল উচ্চ বিদ্যালয় প্রতিষ্ঠিত হয়। ২০১৮ সালের ২৬শে জানুয়ারি বিদ্যালয়টির ১০০ বছর পূর্তি উদ্‌যাপন করা হয়।
অবকাঠামো
বিদ্যালয়টিতে মোট চারটি ভবন রয়েছে। এর মধ্যে একটি সাধারণ শিক্ষার্থীদের জন্য, একটি কারিগরি ভবন এবং অন্যটি বিদ্যালয়ের পুরনো ভবন আরেকটি স্কাউট ভবন। ভবনগুলোতে মোট কক্ষের সংখ্যা ৮৯টি; যার মধ্যে ৫৬টি ক্লাসরুম হিসেবে ব্যবহার করা হয়। এছাড়া একটি কক্ষ গ্রন্থাগার এবং একটি কক্ষ সততা স্টোর হিসেবে ব্যবহৃত হয়।
শিক্ষক ও প্রশাসন
গুরুদাসপুর পাইলট মডেল সরকারি উচ্চ বিদ্যালয়ের মোট শিক্ষকের সংখ্যা ৩৬ জন। বিদ্যালয়ের বর্তমান প্রধান শিক্ষক হলেন জাহাঙ্গীর আলম।
শিক্ষার্থী
গুরুদাসপুর পাইলট মডেল সরকারি উচ্চ বিদ্যালয়ে ৬ষ্ঠ শ্রেণি থেকে ১০ম শ্রেণি পর্যন্ত পড়ালেখা করার সুযোগ রয়েছে। বিদ্যালয়ের মোট শিক্ষার্থীর সংখ্যা প্রায় ১,৫০০ জন। এর মধ্যে ছাত্র প্রায় ৮৫০ জন ও ছাত্রী প্রায় ৫৫০ জন। প্রতিটি শ্রেণি দুই থেকে তিনটি শাখায় বিভক্ত। এছাড়া নবম ও দশম শ্রেণিতে বিজ্ঞান, মানবিক ও ব্যবসায় শিক্ষা বিভাগে পড়ার সুযোগ রয়েছে।
সহশিক্ষা কার্যক্রম
বিদ্যালয়ে সহশিক্ষা কার্যক্রম হিসেবে কাব স্কাউটিং চালু আছে। এছাড়া অন্যান্য সংঘের মধ্যে “সূর্য কিশোর”, “স্বর্ণ কিশোরী” প্রভৃতি উল্লেখযোগ্য।
সততা স্টোর
বিদ্যালয়ের শিক্ষার্থীদের নৈতিকতার উন্নয়নের জন্য বিদ্যালয়ে একটি “সততা স্টোর” নামক একটি মুদি দোকান রয়েছে। এই দোকানে কোনো ব্যক্তি উপস্থিত থাকেন না; শিক্ষার্থীরা তাদের প্রয়োজনীয় জিনিস কিনে বাক্সে টাকা রেখে যায়।
স্টার টপোলজি
thumb|Center|স্টার টপোলজি
স্টার টপোলজি(Star Topology): যে টপোলজি একটি কেন্দ্রীয় নিয়ন্ত্রণকারী কম্পিউটার বা হস্ত কম্পিউটারের সাথে অন্যান্য কম্পিউটার সংযুক্ত করে নেটওয়ার্ক গরে তোলে তাকে স্টার টপোলজি বলা হয়। এক্ষেত্রে একটি কম্পিউটার কেন্দ্রীয় কম্পিউটারের মাধ্যমে তথ্য আদান প্রদান করে থাকে। এ টপোলজিতে কোনো একটি কম্পিউটার নষ্ট বা বিকল হলে নেটওয়ার্ক এর উপর কোনো প্রভাব পরে না। খুব সহজেই সমস্যায় আক্রান্ত কম্পিউটারটি সরিয়ে নেওয়া যায়। স্টার টপোলজি একটি বহুল ব্যবহৃত টপোলজি এবং এই টপোলজিতে নেটওয়ার্ক এ বিভিন্ন ধরনের ক্যাবল ব্যবহৃত হতে পারে।
ট্রি টপোলজি
ট্রি টপোলজি (ইংরেজি: Tree Topology) যে টপোলজিতে কম্পিউটারগুলো পরস্পরের সাথে গাছের শাখা-প্রশাখার মতো বিন্যস্ত থাকে তাকে ট্রি টপোলজি বলে।
ট্রি টপোলজিতে এক বা একাধিক স্তরের কম্পিউটার হোস্ট কম্পিউটারের সাথে সংযুক্ত থাকে। অর্থাৎ প্রথম স্তরের কম্পিউটারগুলো দ্বিতীয় স্তরের কম্পিউটারগুলোর হোস্ট হয়। একইভাবে দ্বিতীয় স্তরের কম্পিউটারগুলো তৃতীয় স্তরের কম্পিউটারগুলোর হোস্ট হয়। অফিস ব্যবস্থাপনার কাজে এ নেটওয়ার্ক টপোলজি খুবই উপযোগী। শাখা-প্রশাখা সৃষ্টির মাধ্যমে ট্রি টপোলজির নেটওয়ার্ক সম্প্রসারণ করা সহজ।
সুইস রেডক্রস
থাম্ব|উইলিয়াম বেভারিজ সুইস রেড ক্রস ওয়ার্কার্সের সাথে কথা বলছেন (১৯৪৭) সুইস রেডক্রস সুইজারল্যান্ডের জাতীয় রেডক্রস সংঘ। এটি ১৮৬৬ সালে সুইজারল্যান্ডের বার্নে প্রতিষ্ঠিত হয়। এই সংস্থা আন্তর্জাতিক রেড ক্রস ও রেড ক্রিসেন্ট ফেডারেশনের সদস্য। ২৪টি ক্যান্টোনাল লিগ, ৫টি উদ্ধারকর্মী সংগঠন, ৩টি ফাউন্ডেশন ও ২টি সংঘ নিয়ে গঠিত এই সংস্থাটি সুইজারল্যান্ডের প্রাচীনতম ও বৃহত্তম ত্রাণ সংস্থা।
অলি আহমেদ
কর্ণেল (অবঃ) অলি আহমেদ (জন্ম:১৩ ই মার্চ ১৯৩৯) বীর বিক্রম বাংলাদেশের স্বাধীনতা যুদ্ধের মুক্তিযোদ্ধা ও সাবেক মন্ত্রী। ১৯৭১ সালে তিনি চট্টগ্রামে পাকিস্তান সেনাবাহিনীর বিরুদ্ধে বিদ্রোহে অংশ নেন। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
অলি আহমেদের পৈতৃক বাড়ি চট্টগ্রাম জেলার চন্দনাইশ উপজেলার চন্দনাইশে। তার বাবার নাম আমানত ছাফা এবং মায়ের নাম বদরুননেছা। তার স্ত্রীর নাম মমতাজ বেগম। তিনি দুই কন্যা সন্তানের জনক।
কর্মজীবন
১৯৭১ সালে অলি আহমদ কর্মরত ছিলেন পাকিস্তান সেনাবাহিনীর অষ্টম ইস্ট বেঙ্গল রেজিমেন্টে। এর অবস্থান ছিল চট্টগ্রামের ষোলশহরে। ২৫ মার্চ মধ্যরাতে ঝাঁপিয়ে পড়েন মুক্তিযুদ্ধে। প্রতিরোধযুদ্ধ শেষে ভারতে পুনরায় সংগঠিত হওয়ার পর নিয়মিত মুক্তিবাহিনীর জেড ফোর্সের অধীনে যুদ্ধ করেন। স্বাধীনতার পর তিনি বাংলাদেশ সেনাবাহিনীতে কর্নেল পদে উন্নীত হয়ে অবসর নেন। পরে রাজনীতিতে যোগ দেন। বর্তমানে তিনি বাংলাদেশের রাজনৈতিক দল লিবারেল ডেমোক্র্যাটিক পার্টি (বাংলাদেশ) এর প্রেসিডেন্ট।
মুক্তিযুদ্ধে ভূমিকা
১৯৭১ সালের ২০শে এপ্রিল অলি আহমদের নেতৃত্বে এক দল মুক্তিযোদ্ধা অবস্থান নেন চট্টগ্রাম জেলার মিরসরাইয়ে। মুক্তিযোদ্ধারা সেখানে দুই ভাগে ছিলেন এবং সামনে ও পেছনে ছিল তাদের প্রতিরক্ষা। সম্ভাব্য যুদ্ধের সব ব্যবস্থা দ্রুত সম্পন্ন করে অলি আহমদ পার্শ্ববর্তী চট্টগ্রাম-ঢাকা মহাসড়কে যান। তখন তিনি দেখতে পান, ফাঁকা রাস্তায় সীতাকুণ্ড থেকে তীব্র বেগে একটি জিপ আসছে। জিপে ছিলেন সিরাজুল ইসলাম এবং অন্য একজন। তারা দুজন অলিকে জানান, পাকিস্তান সেনাবাহিনী তাদের দেখে ফেলেছে। দুই মিনিট পর অলি ফাঁকা রাস্তায় দেখতে পান পাকিস্তান সেনাবাহিনীর একটি জিপ ও ট্রাকবহর আসছে এবং দুই শ গজ দূরে থেমে গুলি শুরু করে তারা। অলির ৫০ গজ দূরে মেশিনগান নিয়ে প্রস্তুত ছিলেন দু-তিনজন সহযোদ্ধা। তার নির্দেশে তারা পাকিস্তানি বহরের একদম পেছনের গাড়ি লক্ষ করে গুলি ছোড়ে। পাঁচ গজের মধ্যে এলএমজি নিয়ে পজিশনে ছিলেন তার আরেক যোদ্ধা। তিনি তাকে বলেন জিপ লক্ষ করে গুলি করতে। গজ বিশেক দূরে ছিল মর্টার দল। তারা মাঝের ট্রাক লক্ষ করে মর্টারের গোলাবর্ষণ করে। তিনি নিজে রিকোয়েললেস রাইফেল দিয়ে পাকিস্তানিদের মোকাবেলা করেন। আরআরের ছিল মাত্র দুটি গোলা। একটি আমগাছের ডালে লাগায় কোনো ক্ষতি হয়নি পাকিস্তানিদের। দ্বিতীয়টি সরাসরি আঘাত হানে ট্রাকে। খবর পেয়ে আরও পাকিস্তানি সেনা সেখানে আসে এবং যুদ্ধে যোগ দেয়। রাত ১০টা পর্যন্ত যুদ্ধ চলে। অলি আহমদ দক্ষতা ও সাহসিকতার সঙ্গে কম পরিমাণ অস্ত্র এবং সহযোদ্ধা নিয়ে পাকিস্তানিদের মোকাবিলা করেন। মু্ক্তিযুদ্ধে বীরত্বপূর্ণ সাহসীকতার জন্য তিনি 'বীর বিক্রম' উপাধীতে ভূষিত হন।
রাজনীতি
জিয়াউর রহমান বিএনপি গঠন করলে তিনি সেনাবাহিনীতে তার চাকরি ছেড়ে রাজনীতিতে যোগ দান করেন। তখন তার আরো ৯ বছর চাকরি ছিল। এরশাদ সরকারের বিরুদ্ধে আন্দোলনে তিনি সক্রিয় ভাবে অংশ গ্রহণ করেন। ১৯৯১ সালে বিএনপি সরকার গঠন করলে তিনি যোগাযোগ মন্ত্রী হন। যমুনা সেতুর কাজ তার সময়েই শুরু হয়। দীর্ঘকাল বিএনপির রাজনীতিতে যুক্ত থাকার পর ২০০৬ সালের ২৬ অক্টোবর তিনি সাবেক রাষ্ট্রপতি এ.কিউ,এম, বদরুদ্দোজা চৌধুরীর সাথে লিবারেল ডেমোক্র্যাটিক পার্টি গঠন করেন। অতি সম্প্রতি তিনি এ.কিউ,এম, বদরুদ্দোজা চৌধুরীর সাথে মতবিরধের পর সেখান থেকে বেরিয়ে আসেন।
মোহনগঞ্জ উপজেলা
মোহনগঞ্জ উপজেলা বাংলাদেশের নেত্রকোণা জেলার একটি প্রশাসনিক এলাকা।
অবস্থান ও আয়তন
মোহনগঞ্জ উপজেলা ২৪°৪৫´ থেকে ২৪°৫৫´ উত্তর অক্ষাংশ এবং ৯০°৫৫´ থেকে ৯১°০৭´ পূর্ব দ্রাঘিমাংশ। এই উপজেলার উত্তরে বারহাট্টা উপজেলা ও সুনামগঞ্জ জেলার ধর্মপাশা উপজেলা, দক্ষিণে আটপাড়া উপজেলা, মদন উপজেলা ও খালিয়াজুড়ি উপজেলা, পূর্বে খালিয়াজুড়ি উপজেলা ও সুনামগঞ্জ জেলার জামালগঞ্জ উপজেলা, পশ্চিমে আটপাড়া উপজেলা।
প্রশাসনিক এলাকা
ভাটিবাংলার রাজধানীখ্যাত প্রশাসন মোহনগঞ্জ থানা গঠিত হয় ১৯২০ সালের ৬ এপ্রিল। ১৯৮২ সালে উপজেলায় রুপান্তরিত করা হয়। মোহনগঞ্জ উপজেলায় বর্তমানে ১টি পৌরসভা, ৭টি ইউনিয়ন পরিষদ ও ৩৩১টি গ্রাম রয়েছে। সম্পূর্ণ উপজেলার প্রশাসনিক কার্যক্রম মোহনগঞ্জ থানার আওতাধীন।
ইতিহাস
ভাটি বাংলার রাজধানী বলে জনশ্রুত নেত্রকোণা জেলার মোহনগঞ্জ উপজেলা একটি প্রাচীন জনপদ। অত্র এলাকায় মোহন সাহা নামে একজন স্বনামধন্য ব্যবসায়ী ছিলেন যার নাম অনুসারে এই শহরের নামকরণ করা হয়েছিল বলে জানা যায়। ব্রিটিশ শাসন আমল থেকেই মোহনগঞ্জ ছিল ধান, পাট, মাছ ও সরিষার উল্লেখযোগ্য ব্যবসাকেন্দ্র। এর অর্থনৈতিক গুরুত্ব বিবেচনা করে ১৯২৫ খ্রিষ্টাব্দে মোহনগঞ্জ রেল স্টেশন নির্মাণ কাজ শুরু হয় এবং ১৯২৮ খ্রিষ্টাব্দে রেল চলাচল শুরু হয়। বৃহত্তর সিলেটের সুনামগঞ্জ ও হবিগঞ্জ জেলার ০৭/০৮ টি উপজেলার রাজধানীর সাথে যোগাযোগের ক্ষেত্রে মোহনগঞ্জ সর্বাধিক গুরুত্ববহ শহর। বর্তমানে রাজধানীর সাথে ঢাকা-মোহনগঞ্জ রুটে বি.আর.টি.সি. সহ ০৪/০৫টি পরিবহন সংস্থার বাস সার্ভিস চালু রয়েছে।
মোহনগঞ্জ পৌরসভা ১৯৭৫ খ্রিষ্টাব্দে প্রতিষ্ঠিত হয়। পৌরসভায় অবকাঠামোগত উন্নয়নে অপার সম্ভাবনা রয়েছে। জলপথে অর্থনৈতিক কর্মকাণ্ড পরিচালনার ক্ষেত্রে মোহনগঞ্জ সম্ভাবনাময় একটি উপজেলা। মোহনগঞ্জ পৌরসভার বুক চিড়ে প্রবাহিত শিয়ালজানি খাল দিয়ে এক সময় ধান, পাট বোঝাই হয়ে বড় মাপের নৌকা চলাচল করত। সময়ের বিবর্তনে খালটি আজ বিলুপ্তপ্রায়। খালটির আশু সংস্কারের ব্যবস্থা গৃহীত হয়েছে। শিক্ষা, ক্রীড়া ও সংস্কৃতিতে মোহনগঞ্জ উপজেলা অনন্য সাধারণ ঐতিহ্য বহন করে চলেছে। এছাড়াও অনেক প্রাচীন নিদর্শন রয়েছে এই উপজেলাটিতে। কংশ ও ধনু দুটি নদী যার মধ্যে কংশ প্রায় মৃত। একসময় মোহনগঞ্জ ছিল মাছের জন্য বিখ্যাত। কিন্তু বর্তমানে তার অনেকটা ঐতিহ্য হারিয়ে ফেলেছে।
১৯৭১ সালের ১০ অক্টোবর মুক্তিযোদ্ধারা মোহনগঞ্জ থানার পাকসেনাদের ওপর অতর্কিত আক্রমণ করলে পাকসেনারা বারহাট্টার দিকে পালিয়ে যায় এবং মুক্তিযোদ্ধারা মোহনগঞ্জ থানা দখল করে নেয়। ৮ ডিসেম্বর মুক্তিযোদ্ধারা স্থানীয় লোকদের সহায়তায় ১৯ জন রাজাকারকে মোহনগঞ্জের পাথরঘাটায় হত্যা করে।
জনসংখ্যার উপাত্ত
২০১১ সালের আদমশুমারি অনুযায়ী মোহনগঞ্জ উপজেলার মোট জনসংখ্যা ১,৬৭,৫০৭ জন। এর মধ্যে পুরুষ ৮৪,২২৩ জন ও মহিলা ৮৩,২৮৪ জন। মোট জনসংখ্যার মধ্যে মুসলিম ৮৪.০৯%, হিন্দু ১৫.৮২%, খ্রিস্টান ০.০৫% এবং অন্যান্য ০.০৩%।
শিক্ষা
উল্লেখযোগ্য শিক্ষা প্রতিষ্ঠান:
অর্থনীতি
এখানকার প্রধান কৃষি ফসল ধান, পাট, সরিষা, তুলা। বিলুপ্ত বা বিলুপ্তপ্রায় ফসলাদি এর মধ্যে আছে আলু। এছাড়াও এখানে শীতকালে বিপুল পরিমাণ রবিশস্য চাষ করা হয়।
মৎস্যে সমৃদ্ধ হাওড়ঘেরা মোহনগঞ্জ উপজেলা। এলাকার চাহিদা মেটানোর পাশাপাশি সমগ্র দেশেই মাছের সরবরাহ দেওয়া হয় এখান থেকে। গবাদিপশু ও হাঁস-মুরগির খামার এখানকার মানুষের আয়ের উল্লেখযোগ্য উৎস।
প্রধান ফল-ফলাদি: আম, কাঁঠাল, জাম, লিচু, পেয়ারা, জাম্বুরা ও আমরা।
মেশ টপোলজি
thumb|Center|মেশ টপোলজি মেশ টপোলজি (ইংরেজি: Mesh Topology): যদি কোনো নেটওয়ার্কে ডিভাইস বা কম্পিউটারগুলোর মধ্যে অতিরিক্ত সংযোগ থাকে তাহলে তাকে বলা হয় মেশ টপোলজি।
মোহনগঞ্জ উপজেলা
অর্থনীতি
বিলুপ্ত বা বিলুপ্তপ্রায় সনাতন বাহন পালকি, গরুর গাড়ি, ঘোড়ার গাড়ি, মহিষের গাড়ি। শিল্প ও কলকারখানা আটামিল, স’মিল, রাইস মিল, তেলকল, আইস ফ্যাক্টরী, প্রিন্টিং প্রেস, ওয়েল্ডিং কারখানা। কুটিরশিল্প স্বর্ণশিল্প, মৃৎশিল্প, লৌহশিল্প, সূচিশিল্প, কাঠের কাজ।
মেশ টপোলজি
অধিকাংশ মেশ টপোলজি নেটওয়ার্ক সত্যিকারের মেশ নেটওয়ার্ক নয়। এগুলো হলো আসলে হাইব্রিড মেশ নেটওয়ার্ক। এতে শুধু অতিরিক্ত বা অপ্রয়োজনীয় লিঙ্ক থাকে। এতে ডেটা কমিউনিকেশনে অনেক বেশি নিশ্চয়তা থাকে এবং নেটওয়ার্কের সমস্যা খুব সহজে সমাধান করা যায়।
মোহনগঞ্জ উপজেলা
অর্থনীতি
প্রধান রপ্তানিদ্রব্য ধান, শুঁটকি মাছ, ডিম।
স্বাস্থ্যকেন্দ্র
মোহনগঞ্জ উপজেলায় ১টি উপজেলা স্বাস্থ্যকেন্দ্র, ৭টি পরিবার পরিকল্পনা কেন্দ্র, ২টি উপ-স্বাস্থ্যকেন্দ্র রয়েছে।মোহনগঞ্জ উপজেলা স্বাস্থ্য কমপ্লেক্সে এর মধ্য অন্যতম। ১৪ আগস্ট ২০২২সালে নেত্রকোনার মোহনগঞ্জ উপজেলা স্বাস্থ্য কমপ্লেক্সে প্রথম সিজারিয়ান অপারেশন চালু হয়েছে।
মেশ টপোলজি
মেশ টপোলজিতে যেহেতু প্রতিটি কম্পিউটার প্রতিটির সাথে সংযুক্ত থাকে তাই এ অর্থে এই নেটওয়ার্কের প্রথম কম্পিউটারটি শেষ কম্পিউটারের সাথে সংযুক্ত থাকে। রিং টপোলজিতে প্রতিটি কম্পিউটারকে প্রতিটির সাথে অতিরিক্ত নোড দিয়ে সংযুক্ত করলেই তা মেশ টপোলজিতে রূপান্তরিত হবে।
মোহনগঞ্জ উপজেলা
যোগাযোগ ও পরিবহন ব্যবস্থা
বাংলাদেশ নদীমাতৃক দেশ সেটা এ মোহনগঞ্জ উপজেলাকে দেখলেই বোঝা যায়। এ মোহনগঞ্জ উপজেলা থেকে সিলেট-ঢাকা-সুনামগঞ্জ-ভৈরব বাজারের সঙ্গে একটি শক্তিশালী জলযোগাযোগ ব্যবস্থা রয়েছে। এর স্থলযোগাযোগ ব্যবস্থা অত্যন্ত উন্নত। দেশের যেকোন প্রান্ত থেকে এ উপজেলার রূপবৈচিত্র আহরণ করতে খুব সহজেই আসা যায়া। ঢাকা থেকে মোহনগঞ্জ রেলযোগাযোগ ব্যবস্থা অত্যন্ত উন্নত। হাওর এক্সপ্রেস এবং মোহনগঞ্জ এক্সপ্রেস নামে দুটি আন্তঃনগর ট্রেনের গন্তব্যস্থল এ উপজেলা। এছাড়া মহুয়া কমিউটার নামে বেসরকারি ট্রেনটিও এই রেলরুটে চলাচল করে। ঢাকা-মোহনগঞ্জ মহাসড়কে প্রতিদিন ২০টিরও বেশি বাস চলাচল করে। উপজেলায় রয়েছে ৩৪.৩৪ কিলোমিটার পাকারাস্তা, ৩৭ কিলোমিটার আধা-পাকারাস্তা, ২১৭ কিলোমিটার কাঁচারাস্তা; ৩ কিলোমিটার রেলপথ; ১২ নটিক্যাল মাইল নৌপথ।
ধর্মীয় প্রতিষ্ঠান
মোহনগঞ্জ উপজেলায় ২১৭টি মসজিদ, ৩২টি মন্দির রয়েছে।
মসজিদ: মোহনগঞ্জ থানার শেখবাড়ী মসজিদটি সুলতানদের ধর্মীয় অনুপ্রেরণার স্বাক্ষর। তৎকালে নেত্রকোণার সর্ব পূর্ব-দক্ষিণে অবস্থিত প্রথম মসজিদ, এই মসজিদটিকে ঘিরে দাওয়াতী কাজ চতুর্দিকে ছড়িয়ে পড়ে। মসজিদটির নির্মাণ কাল ১৪৯৪-১৫১৯ খ্রীষ্টাব্দ যা সুলতান আলাউদ্দিন হোসেন শাহ সময়ের। পুনঃ নির্মাণ করা হয় ২০১২-২০১৬। মোহনগঞ্জে সবচেয়ে বড় মসজিদ দুটো হচ্ছে মোহনগঞ্জ বড় মসজিদ ও মোহনগঞ্জ মারকাজ মসজিদ। সঠিকভাবে সন-তারিখ জানা না গেলেও ধারণা করা হয় ১৯২০-২৫ সালের দিকে মোহনগঞ্জ বড় মসজিদটি স্থাপিত হয়। অপরদিকে ১৯৫৯-৬০ সালে নাগডরা গ্রামের আলেম ক্বারী জয়নাল আবেদীন থানা রোডে মারকাজ মসজিদ প্রতিষ্ঠা করেন। এই দুটো মসজিদ ছাড়াও ১৯৮২ সালে স্থাপিত শহরের উপজেলা মসজিদ, শাহী মসজিদ, রেল স্টেশন মসজিদ ও পৌর মসজিদ উল্লেখযোগ্য।
মন্দির: বিশ শতকের তৃতীশ দশকে মোহনগঞ্জ বাজারে জগন্নাথ জিউর আখড়া প্রতিষ্ঠা করেন রাধাশ্যাম বণিক ও ভগবান সাহা। এখানে প্রতি বছর মাঘ মাসে ছাপ্পান্ন প্রহরব্যাপী হরিনাম সংকীর্তন হয়ে থাকে। এছাড়া বড়তলী গ্রামের শম্ভুচানের আখড়া, মাইলোড়া কালীমন্দির ও লোকনাথ আশ্রম এবং দত্ত পাড়ায় সার্বজনীন সৎসঙ্গ আশ্রম রয়েছে।
গির্জা: ১৯৫৮ সালে খ্রিস্টান মিশনারীদের একটি দল মোহনগঞ্জের সুয়াইর ইউনিয়নের কুলপুতাক গ্রামে একটি গির্জা প্রতিষ্ঠা করে। বর্তমানে সেখানে মিশনারী না থাকলেও বেশ কিছু খ্রিস্টান পরিবার রয়েছে।
সুবিধা সমূহ
মোহনগঞ্জ উপজেলার সবক’টি ওয়ার্ড ও ইউনিয়ন পল্লিবিদ্যুতায়নের আওতাধীন। তবে ২০.১৩% পরিবারের বিদ্যুৎ ব্যবহারের সুযোগ রয়েছে। পানীয়জলের উৎস নলকূপ ৯৪.৮৫%, ট্যাপ ০.৮৬%, পুকুর ১.৪৪% এবং অন্যান্য ২.৮৫%। এ উপজেলার ৩৩% অগভীর নলকূপের পানিতে আর্সেনিকের উপস্থিতি প্রমাণিত হয়েছে। স্যানিটেশন ব্যবস্থা এ উপজেলার ১৩.৮০% (গ্রামে ৭.০৬% ও শহরে ৫২.৩৮%) পরিবার স্বাস্থ্যকর এবং ৭৫.৭১% (গ্রামে ৮১.৪৪% ও শহরে ৪২.৮২%) পরিবার অস্বাস্থ্যকর ল্যাট্রিন ব্যবহার করে। তবে ১০.৫০% পরিবারের কোনো ল্যাট্রিন সুবিধা নেই। ১টি উপজেলা স্বাস্থ্য কমপ্লেক্স, ৭টি পরিবার পরিকল্পনা কেন্দ্র, ২টি উপ-স্বাস্থ্যকেন্দ্র রয়েছে। এনজিও সমূহের মধ্যে রয়েছে ব্র্যাক, প্রশিকা, আশা, আহসানিয়া মিশন।
হাটবাজার ও মেলা
মোহনগঞ্জ উপজেলা ৩৮টি হাটবাজার রয়েছে ও ২টি মেলা হয়ে থাকে।
কীর্তন
কীর্তন (कीर्तन; ) সংস্কৃত শব্দ, যার অর্থ ধারণা বা গল্পের বর্ণনা করা, আবৃত্তি করা, বর্ণনা করা, বিশেষ করে ভারতীয় ধর্মে। এটি ধর্মীয় সাধন ভান ধারাকেও বোঝায়, যা আধ্যাত্মিক বা ধর্মীয় ধারণার বর্ণনা বা ভাগ করা আবৃত্তির সঙ্গীত রূপকে বোঝায়। মূলত কীর্তন হলো কোন দেব-দেবীর নাম, গুণাবলী বা কীর্তিকাহিনী সম্বন্ধিত গান। প্রখ্যাত সংস্কৃত পণ্ডিত জয়দেব রচিত গীতগোবিন্দম, কীর্তন গানের প্রকৃত উৎস।
বৈদিক অনুকীর্তন ঐতিহ্যের শিকড় সমেত, কীর্তন হল কল-এন্ড-রেসপন্স স্টাইলের গান বা জপ, সঙ্গীতে সেট করা, যেখানে একাধিক গায়ক কিংবদন্তি আবৃত্তি বা বর্ণনা করে, অথবা কোন দেবতার প্রতি প্রেমপূর্ণ ভক্তি প্রকাশ করে, অথবা আধ্যাত্মিক ধারণা নিয়ে আলোচনা করে। এর মধ্যে গায়ক কর্তৃক নাচ বা সরাসরি ভাব (আবেগপ্রবণ অবস্থা) অন্তর্ভুক্ত হতে পারে। অনেক কীর্তন পরিবেশনা শ্রোতাদের যুক্ত করার জন্য তৈরি করা হয় যেখানে তারা হয় জপটি পুনরাবৃত্তি করে, অথবা গায়কের ডাকে সাড়া দেয়।
হ্যান্ডিক্যাপ ইন্টারন্যাশনাল
thumb|সহায়তার পিরামিড হ্যান্ডিক্যাপ ইন্টারন্যাশনাল একটি আন্তর্জাতিক এনজিও। ফ্রান্স ও বেলজিয়ামভিত্তিক এই এনজিও ১৯৮২ সালে প্রতিষ্ঠিত কম্বোডিয়া ও থাইল্যান্ডের শরণার্থী শিবিরে সাহায্যের উদ্দেশ্যে প্রতিষ্ঠিত হয়। বর্তমানে সুইজারল্যান্ড, কানাডা, যুক্তরাজ্য, যুক্তরাষ্ট্র, জার্মানি ও লুক্সেমবার্গে এর শাখা রয়েছে।
কীর্তন
ব্যুৎপত্তি ও নামকরণ
বাংলা কীর্তন শব্দটির বর্তমানে অপ্রচলিত রূপ হলো “কীর্ত্তন”। √কীর্ত্তি+অন্‌ (ল্যুট)= কীর্ত্তন। এর আভিধানকি অর্থ “যাতে কীর্ত্তি অন্‌ করা হয়”। কীর্তনের প্রচলিত অর্থ হলো: গুণকথন, স্তবন, ইষ্ট দেবতার নামগান রূপ ভক্তিপ্রকাশ, কৃষ্ণলীলাবিষয়ক সঙ্গীত। কীর্তন এর সমার্থক রূপে “সঙ্ককীর্তন” শব্দটিও ব্যবহৃত হয়ে থাকে।
কীর্তনের বৈদিক শিকড় রয়েছে, এবং এটির অর্থ "বলা, বর্ণনা করা, গণনা করা"। শব্দটি অনুকীর্তন (অনুকৃতি, অনুকরন, আক্ষরিক অর্থে "পুনরায় বলা") হিসাবে পাওয়া যায় যজ্ঞ প্রসঙ্গে, যেখানে সংলাপ-শৈলী এবং প্রশ্ন-উত্তর ধাঁধা স্তোত্রের দল আবৃত্তি অনুষ্ঠান বা উদযাপন নাটকীয় অবদান অংশ ছিল। উদাহরণস্বরূপ, শতপথ ব্রাহ্মণের ১৩.২ অধ্যায়ে সংস্কৃত শ্লোক দুটি অভিনেতার মধ্যে ধাঁধা নাটকের আকারে লেখা হয়েছে। "বৈদিক বলিদান (যজ্ঞ) এক ধরনের নাটক হিসেবে উপস্থাপন করা হয়, এর অভিনেতা, এর সংলাপ, এর অংশ সঙ্গীতে সেট করা, তার অন্তর্বর্তীকালীনতা এবং এর চূড়ান্ততা।"
- ''লুই রেনু
কীর্তনের মূল হল কীর্ত। মূলটি সংহিতা, ব্রাহ্মণ এবং অন্যান্য বৈদিক সাহিত্যের পাশাপাশি বেদাঙ্গ ও সূত্র সাহিত্যে পাওয়া যায়। মনিয়ার-উইলিয়ামস অনুসারে কীর্ত, প্রাসঙ্গিক অর্থ, "উল্লেখ করা, উল্লেখ করা, বলা, নাম, কল, আবৃত্তি, পুনরাবৃত্তি, সম্পর্কিত, ঘোষণা, যোগাযোগ, স্মরণ, উদযাপন, প্রশংসা, গৌরব করা"।
সেভ দ্য চিলড্রেন
থাম্ব|263x263পিক্সেল|যুক্তরাষ্ট্রের ওয়েস্টপোর্টে অবস্থিত সেভ দ্য চিলড্রেনের যুক্তরাষ্ট্র সদর দফতর। সেভ দ্য চিলড্রেন (ইংরেজিতে Save the children) একটি আর্ন্তজাতিক বেসরকারী সংস্থা। যুদ্ধ বিধবস্ত দেশ বা অঞ্চলের শিশুদের নিরাপত্তা প্রদানের লক্ষ্যে ইংল্যান্ডের বিশিষ্ট সমাজসেবী ও শিক্ষক এগল্যান্টাইন জেব ১৯১৯ সালে সেভ দ্য চিলড্রেন ফান্ড গঠন করেন। ২০১৯ সালে সংগঠনটি প্রতিষ্ঠার ১০০ বছর উদযাপন করে। মার্কিন যুক্তরাষ্ট্রের কিছু সমাজ সচেতন ব্যক্তি জেব এর উদ্যোগে উদ্বুদ্ধ হয়ে ১৯৩২ সালে সেভ দ্য চিলড্রেন ইন ইউনাইটেড স্টেট প্রতিষ্ঠা করেন। প্রথম দিকে শুধু যুক্তরাষ্ট্রে এর কর্মসূচি পালিত হলেও বর্তমানে ১২০ দেশে এর কার্যক্রম পরিচালিত হচ্ছে । ২০১৪ সাল নাগাদ ৫০ মিলিয়নের বেশি শিশুকে সহায়তা দিয়েছে সেভ দ্য চিল্ড্রেন। ২০২১ সালে সংগঠনটি ১২০ টি দেশে ১ কোটি ৮৩ লক্ষ শিশুকে সহায়তা প্রদান করেছে।
কীর্তন
ব্যুৎপত্তি ও নামকরণ
কীর্তন, কখনও কখনও সংকীর্তন (আক্ষরিক অর্থে, "সমষ্টিগত অবদান") হিসাবে উল্লেখ করা হয়, কল-এন্ড রেসপন্স জপ বা মিউজিক্যাল কথোপকথন, ধর্মীয় অবদান ভানের একটি ধারা যা ভারতের ভক্তি ভক্তির ঐতিহ্যের সময় বিকশিত হয়েছিল। যাইহোক, এটি ভিন্নধর্মী অনুশীলন যা খ্রিস্টান নভেৎস্কের মতে আঞ্চলিকভাবে পরিবর্তিত হয় এবং এতে বিভিন্ন বাদ্যযন্ত্র, নৃত্য, বক্তৃতা, থিয়েটার, শ্রোতাদের অংশগ্রহণ এবং নৈতিক বর্ণনার বিভিন্ন মিশ্রণ অন্তর্ভুক্ত। উদাহরণস্বরূপ, মহারাষ্ট্রে নোভ্টজকে বলে, কীর্তন হল কল-এন্ড-রেসপন্স স্টাইল অবদান, যার মধ্যে একজন প্রধান গায়ক এবং শ্রোতাদের ভক্তিমূলক নাচ এবং গান গাওয়া থেকে শুরু করে "জটিল পণ্ডিত গ্রন্থ, সামাজিক ভাষ্য বা দার্শনিক/ভাষাগত প্রদর্শনী", যার মধ্যে বর্ণন, রূপক, রসবোধ, বিদ্যা এবং বিনোদন - সবই কীর্তনের রাঙ্গার (সৌন্দর্য, রঙ) নান্দনিক অংশ।
সেভ দ্য চিলড্রেন
ইঙ্গার অ্যাশিং সেভ দ্য চিলড্রেন-এর বর্তমান প্রধান নির্বাহী কর্মকর্তা।
কীর্তন
ব্যুৎপত্তি ও নামকরণ
কীর্তন স্থানীয়ভাবে অভং, সমাজ গয়ন, হাভেলি সঙ্গীত, বিষ্ণুপদ, হরিকথা নামে পরিচিত। আসাম ও উত্তর -পূর্বাঞ্চলে হিন্দুধর্মের বৈষ্ণব মন্দির ও মঠ, যাকে সাতরা বলা হয়, কীর্তন ঘর নামে বড় উপাসনালয় আছে - এই নামটি তাদের মণ্ডলী গান এবং অবদান ভানের জন্য ব্যবহৃত হয়।
হিন্দুধর্মে
স্তোত্র, মন্ত্র ও দেবতাদের প্রশংসা বাদ্যযন্ত্র আবৃত্তি হিন্দুধর্মে প্রাচীন শিকড় রয়েছে, যেমন সামবেদ ও অন্যান্য বৈদিক সাহিত্য দ্বারা প্রমাণিত।
সেভ দ্য চিলড্রেন
উৎপত্তি
১৯১৯ সালে এগল্যান্টাইন জেব ও তাঁর বোন ডরোথি বাক্সটন জার্মানি ও অস্ট্রিয়া-হাঙ্গেরির শিশুদের মিত্রশক্তির অবরোধ চলাকালিন সময়ে খাদ্য সহায়তা প্রদান করার লক্ষ্যে 'সেভ দ্য চিলড্রেন ফান্ড' গঠন করেন। পরবর্তীতে পৃথিবীর বিভিন্ন দেশে এমন আরও সংগঠন গড়ে ওঠে যাদের মধ্যে ১৯৩২ সালে যুক্তরাষ্ট্রে গড়ে ওঠা ইন্টারন্যাশনাল সেভ দ্য চিলড্রেন ফান্ড অব আমেরিকা (বর্তমানে সেভ দ্য চিলড্রেন) উল্লেখযোগ্য। ১৯৭৯ সালে ত্রান ও দুর্যোগ ব্যবস্থাপনা সহজতর করার লক্ষ্যে কিছু দেশের জাতীয় কমিটির সমন্বয়ে 'সেভ দ্য চিলড্রেন এলায়েন্স' (বর্তমানে সেভ দ্য চিলড্রেন ইন্টারন্যাশনাল) গড়ে ওঠে। বর্তমানে সেভ দ্য চিলড্রেন ইন্টারন্যাশনালে ৩০ টি জাতীয় দল আছে।
কীর্তন
হিন্দুধর্মে
মধ্যযুগীয় হিন্দুধর্মের ভক্তি আন্দোলন দ্বারা কীর্তন জনপ্রিয় হয়েছিল, ষষ্ঠ শতাব্দীর দিকে দক্ষিণ ভারতীয় আলভার (বৈষ্ণবধর্ম) ও নয়নার (শৈবধর্ম) থেকে শুরু করে, যা বিশেষ করে মধ্য, উত্তর, পশ্চিম ও পূর্ব ভারতে ছড়িয়ে পড়েদ্বাদশ শতাব্দীর পরে, হিন্দু-মুসলিম দ্বন্দ্বের সামাজিক ও সমবেত প্রতিক্রিয়া হিসেবে।  কীর্তন ঐতিহ্যের ভিত্তি অন্যান্য হিন্দু ধর্মগ্রন্থ যেমন ভগবদ-গীতাতেও পাওয়া যায় যেখানে কৃষ্ণ ভক্তি মার্গ (ঈশ্বরের প্রতি প্রেমের ভক্তির পথ) কে মোক্ষের মাধ্যম হিসেবে বর্ণনা করেন, কর্ম মার্গের পাশাপাশি (কর্মের পথ) ) এবং জ্ঞান মার্গ (জ্ঞানের পথ)।একটি গুরুত্বপূর্ণ বৈষ্ণব পাঠ, ভাগবত পুরাণে কীর্তনের উল্লেখও পাওয়া যায়।
সেভ দ্য চিলড্রেন
বাংলাদেশ
বাংলাদেশে 'সেভ দ্য চিলড্রেন' ১৯৭০ সালে ঘূর্ণিঝড় আক্রান্ত ভোলা জেলায় জরুরি খাদ্য ও চিকিৎসা সহায়তা প্রদানের মাধ্যমে তাদের কার্যক্রম শুরু করে। বাংলাদেশে সংগঠনটির ১২০০ কর্মী ও ৮৫০ জন স্বেচ্ছাসেবক কর্মরত আছে।
তথ্যসূত্র
সেভ দ্য চিল্ড্রেন
কীর্তন
হিন্দুধর্মে
কীর্তন প্রায়ই কল-এন্ড রেসপন্স জপ বা অ্যান্টিফোন সহ এক ধরনের নাট্য লোকগীতি হিসেবে অনুশীলন করা হয়। প্রাচীন ঋষি নারদ সঙ্গীত প্রতিভা হিসাবে শ্রদ্ধাশীল, পদ্ম পুরাণে একটি কীর্তনকার বলা হয়। অবতারের কাহিনীতে প্রহ্লাদের বিখ্যাত গল্পটি কীর্তনকে নয়টি উপাসনার একটি হিসাবে উল্লেখ করে, যাকে বলা হয় নব বিধ ভক্তি শ্রাবণম (শ্রবণ), স্মরণম (স্মরণ), পদ সেবনম (সেবা), অর্চনা (নৈবেদ্য) ), বন্দনাম (প্রণাম), দশম (দাসত্ব), সখিয়াম (বন্ধুত্ব) এবং আত্মনিবেদনম (আত্মসমর্পণ)। তথাকথিত নারদীয় কীর্তন কীর্তনকে পাঁচ ভাগে ভাগ করে: নমন (প্রার্থনা), পূর্বরঙ্গ (পুরাতন মহাকাব্যের উপর ভিত্তি করে আধ্যাত্মিক পাঠ), জপ, কথা বা আখ্যান (ব্যাখ্যা) এবং সর্বজনীন কল্যাণের জন্য একটি চূড়ান্ত প্রার্থনা।
বৈষ্ণবধর্ম
ধর্মীয় সঙ্গীতের ধারা হিসেবে কীর্তন বৈষ্ণব ঐতিহ্যের প্রধান অংশ হয়েছে, বিশেষ করে শ্রী বৈষ্ণব ধর্মের ঐতিহ্যের আলভার থেকে শুরু করে খ্রিস্টীয় সপ্তম থেকে দশম শতাব্দীর মধ্যে। ১৩ শতাব্দীর পরে, বৈষ্ণবধর্মে কীর্তনের দুটি উপপ্রকার আবির্ভূত হয়, যথা নাম-কীর্তন যেখানে দেবতার বিভিন্ন নাম বা দিক (বিষ্ণু অবতার) প্রশংসিত হয় এবং লীলা-কীর্তন যেখানে দেবতার জীবন ও কিংবদন্তি বর্ণনা করা হয়।
মারাঠি ভারকারী সাধক নামদেব (আনুমানিক ১২৭০–১৩৫০) বিষ্ণুর অবতার দেবতা বিঠোবার গৌরবের প্রশংসা করার জন্য গানের কীর্তন রূপ ব্যবহার করেছিলেন। মারাঠি কীর্তন সাধারণত এক বা দুইজন প্রধান অভিনয়শিল্পী দ্বারা সঞ্চালিত হয়, যাকে কীর্তনকার বলা হয়, যার সাথে হারমোনিয়াম ও তবলা থাকে। এতে গান, অভিনয়, নাচ এবং গল্প বলা জড়িত। মহারাষ্ট্রে প্রচলিত নারদীয় কীর্তন একক কীর্তনকার দ্বারা সঞ্চালিত হয় এবং এতে জ্ঞানেশ্বর, একনাথ, নামদেব ও তুকারামের মতো মহারাষ্ট্রের সাধকদের কবিতা রয়েছে। ১৭ ও ১৮ শতকের কবিরা যেমন শ্রীধর, মহিপতি, মোরোপান্ত এই ধরনের কীর্তনের বিকাশে অবদান রেখেছিলেন। যুগলবন্দী কীর্তন দুটি ব্যক্তি দ্বারা সঞ্চালিত হয়, যা প্রশ্ন-উত্তর, সংলাপ এবং বিতর্কের অনুমতি দেয়। অবদানের জন্য সঙ্গীত, নৃত্য, কমেডি, বক্তৃতা, বিতর্ক, স্মৃতি, সাধারণ জ্ঞান এবং সংস্কৃত সাহিত্যে দক্ষতা প্রয়োজন। প্রশিক্ষণ সঞ্চালনের কীর্তন কুল, দাদর, মুম্বাইয়ের অখিল ভারতীয় কীর্তন সংস্থা, সদাশিব পেঠের নারদ মন্দির ও রামটেক, নাগপুরের কালিদাস মহাবিদ্যালয় এবং গোয়া, বিডের ছোট স্কুলে উজ্জয়িন।
খ্রিস্টীয় ষোড়শ শতাব্দীর শুরুর দিকে চৈতন্য মহাপ্রভু বাংলায় কিশোর কৃষ্ণ ভিত্তিক সান-কীর্তনকে জনপ্রিয় করেছিলেন, হরে কৃষ্ণ মন্ত্র এবং অন্যান্য গানের মাধ্যমে, যেখানে রাধা ও কৃষ্ণের মধ্যে প্রেমকে একজনের আত্মা ও ঈশ্বরের মধ্যে প্রেমের প্রতীক হিসেবে চিহ্নিত করা হয়েছিল।
প্রায় একই সময়ে, আসামে শঙ্করদেব একসারন ধর্ম ভক্তি আন্দোলনকে অনুপ্রাণিত করেছিলেন যা ভাগবত পুরাণ এবং বৈষ্ণব ধর্মের কাঠামোর মধ্যে অদ্বৈত বেদান্ত দর্শনের উপর জোর দিয়েছিল।  শঙ্করদেব কৃষ্ণ-সম্পর্কিত থিওসফির গাওয়া এবং নাটকীয় অভিনয়ের জন্য কীর্তন-ঘর (নামঘর নামেও পরিচিত) দিয়ে সত্রাস (হিন্দু মন্দির ও মঠ) প্রতিষ্ঠায় সাহায্য করেছিলেন।
ব্রজ অঞ্চলের বৃন্দাবনে, কীর্তন হিন্দুস্তানি শাস্ত্রীয় সঙ্গীতের স্বীকৃতি দেয়। আচার্য বল্লভ ষোড়শ শতকের গোড়ার দিকে শিশু কৃষ্ণের গল্প ও তার শৈশবকে ঘিরে কীর্তন গেয়ে ভক্তিমূলক আন্দোলন শুরু করেছিলেন। "সমাজ-গয়ন" হল রাধাকেন্দ্রিক রাধা-বল্লভ সমপ্রদায়ের হিন্দুস্তানি শাস্ত্রীয় রূপ "ধ্রুপদ" ও "ধামার" দ্বারা গীত গাওয়ার সমষ্টিগত ধারা।
কার্নেটিক ঐতিহ্য
অন্ধ্রপ্রদেশে, ১৪ শতাব্দীর রহস্যময়ী তাল্লাপাকা অন্নমাচার্যের রচনাগুলি, সংকীর্তন নামক প্রাচীনতম সংগীতকে উপস্থাপন করে। তিনি তিরুমালার সাত পাহাড়ের দেবতা লর্ড ভেঙ্কটেশ্বরের প্রশংসায় লিখেছিলেন, যেখানে তিরুমালা ভেঙ্কটেশ্বর মন্দিরে বারো শতাব্দী ধরে অটুট পূজা দেওয়া হয়ে আসছে।
অন্নমচার্য ভগবান ভেঙ্কটেশ্বরের তরবারির অবতার বলে বিশ্বাস করা হয়। তাঁর দীর্ঘ ও প্রফুল্ল কর্মজীবনে, তিনি ৩২,০০০ সংকীর্তন এবং ১২ শতক (শত শ্লোকের সেট) রচনা ও গেয়েছেন। তাঁর কাজগুলি তেলুগু এবং সংস্কৃত ভাষায় ছিল।
ভজন বনাম কীর্তন
কীর্তন ও ভজন ঘনিষ্ঠভাবে সম্পর্কিত, উভয়ই সাধারণ লক্ষ্য, বিষয়, বাদ্যযন্ত্রের থিম এবং ভক্তিমূলক পারফরম্যান্স আর্টের সাথে ভাগ করে নিচ্ছে। .একটি ভজন আরো মুক্ত রূপ, একক সুর হতে পারে যা একক গায়ক এক বা একাধিক বাদ্যযন্ত্রের সাথে বা ছাড়া পরিবেশন করে। কীর্তন, এর বিপরীতে, আরও কাঠামোগত দলীয় পারফরম্যান্সের ক্ষেত্রে আলাদা, সাধারণত কল ও সাড়া সঙ্গীত কাঠামোর সাথে, ঘনিষ্ঠ কথোপকথন বা মতামতের মৃদু ভাগ করে নেওয়ার মতো, এবং এতে দুই বা ততোধিক বাদ্যযন্ত্র অন্তর্ভুক্ত রয়েছে, বৈদিক যুগের প্রবক্তা নীতির শিকড় সহ।
অনেক কীর্তন আরও শ্রোতাদের অংশগ্রহণের জন্য গঠন করা হয়, যেখানে গায়ক আধ্যাত্মিক জপ, একটি স্তোত্র বা ভক্তিমূলক থিম যেমন বৈষ্ণব ধর্ম থেকে ডাকে, শ্রোতারা তখন জপটি পুনরাবৃত্তি করে বা তাদের উত্তর ফিরে জপ করে সাড়া দেয়ভাগ করা বিশ্বাস।
শিখধর্মে
কীর্তন শিখধর্মে ভক্তিমূলক গান গাওয়া বোঝায়। এটি সাধারণত গুরুদুয়ারায় (শিখ মন্দির) করা হয়। শিখ ধর্মগ্রন্থ ও কিংবদন্তি সাধারণত গানে, নির্দিষ্ট রাগ ও তার সাথে বাদ্যযন্ত্রের সাথে আবৃত্তি করা হয়। .গুরুরা নিজেরাই দিলরুবা, সারঙ্গি, এসরাজ এবং পাখোয়াজের পরিবর্তন সহ তবলার প্রাথমিক রূপ তৈরি করে অসংখ্য বাদ্যযন্ত্র তৈরি করেছেন।
শব্দ কীর্তন গুরু গ্রন্থ সাহিবের বাদ্যযন্ত্র আবৃত্তি বোঝায়, শিখধর্মের প্রাথমিক ধর্মগ্রন্থ যা রাগ অনুসারে সাজানো হয়েছে। শব্দের কীর্তন নীরবে শোনা যায় বা সমবেত মণ্ডলীর সাথে গাওয়া যায়।
শিখ ইতিহাসে কীর্তন কথাস আবৃত্তির মিউজিক্যাল অ্যানালগ, উভয়ই রাগী জ্যাঠা বা পেশাদার প্রশিক্ষিত পারফর্মারদের দ্বারা সম্পাদিত হয়। শিখ কীর্তন ধর্মীয়, নান্দনিক ও সামাজিক অনুষ্ঠান, যা সাধারণত রবিবার বা নির্দিষ্ট উৎসবগুলিতে ঐতিহাসিক গুরুদের সম্মান জানাতে অনুষ্ঠিত হয়, কিন্তু শিখ ঐতিহ্যের প্রধান মন্দিরগুলি প্রতিদিন কীর্তন পাঠ করে ঈশ্বরের নামের দৈনিক ভক্তি (ভক্তিমূলক স্মরণ)। মণ্ডলীর সেটিংকে বলা হয় সঙ্গত বা সতসং, এমন শব্দ যা প্রাচীন ভারতীয় গ্রন্থে "মনের মত ব্যক্তি, অথবা আধ্যাত্মিক যাত্রায় সহযাত্রীদের" বলে বোঝায়।
বৌদ্ধধর্মে
গাই বেকের মতে, সঙ্গীতের ঐতিহ্য সম্ভবত প্রাথমিক বৌদ্ধধর্মে বিকশিত হয়নি কারণ এটিকে ইন্দ্রিয়গ্রাহ্য এবং এর মূল শিক্ষার সাথে অসঙ্গতিপূর্ণ মনে করা হয়েছিল। পরবর্তীকালে বৌদ্ধ ধর্ম প্রচলিত সাহিত্যের সন্ন্যাস জপ বিকাশ করেছিল, বিশেষত ঐতিহ্যবাহী বজ্রযান এবং অন্যান্য মহাযান ঐতিহ্যে।  বাংলার বৌদ্ধদের দ্বারা বুদ্ধের জীবন সম্বন্ধে মন্ত্র, গান ও নাটককে বুদ্ধ-সমীর্তন বলা হত।
পশ্চিমে
পরমহংস যোগানন্দ, একজন বাঙালি সাধক ছিলেন পশ্চিমে কীর্তনের প্রারম্ভিক প্রবক্তা, ১৯২৩ সালে কার্নেগি হলে ৩,০০০ জন লোকের সঙ্গে গুরু নানক দেবের হে হরি সুন্দর (ওহ গড বিউটিফুল) জপ করেছিলেন। ১৯৬০ -এর দশকে আন্তর্জাতিক কৃষ্ণভাবনামৃত সংঘ (ইসকন) -এর প্রতিষ্ঠাতা এ সি ভক্তিবেদান্ত স্বামী প্রভুপাদ গৌড়ীয় বৈষ্ণবধর্মের বিস্তারের সঙ্গে কীর্তন আরও সাধারণ হয়ে ওঠে।
কৃষ্ণ দাস, ভগবান দাস, ওয়াহ প্রভৃতি কীর্তন গায়ক পশ্চিমে আবির্ভূত হয়েছেন! এবং জয় উত্তালের পাশাপাশি স্নাতাম কৌর, লোকাহ মিউজিক, দেবা প্রেমাল, জিম জেলসার, জ্যোশ্না, আইন্দ্র দাস, জিনা সালা, এবং গৌরা ভানি এবং এস কাইন্ড্রেড স্পিরিটস। যোগ কেন্দ্রগুলি কীর্তনে উপস্থিতি বৃদ্ধির খবর দেয়; ২০০৬ সালে কৃষ্ণ দাসের সাথে কথোপকথনে বিশুদ্ধ সংগীতের ফ্রাঙ্ক গুডম্যানের মতে, কীর্তন ব্যাপক জনপ্রিয়তা লাভ করেছে।
পশ্চিমে কীর্তন গায়কও আছেন যারা কামিনী নটরাজন ও শীলা ব্রিঙ্গির মতো খাঁটি ঐতিহ্যবাহী ভারতীয় রীতি কীর্তন গেয়ে থাকেন।
মার্কিন যুক্তরাষ্ট্রের আইনে, সংকীর্তন শব্দটি ইস্কনের সুসমাচার প্রচারের জন্যও ব্যবহৃত হয়েছে। ইসকন ক্যালিফোর্নিয়ার বিমানবন্দরে যেমন লস এঞ্জেলেসে সংকীর্তন করার অধিকার চেয়েছিল। আদালত রায় দিয়েছে যে ইসকনের সুরক্ষিত বক্তব্যের সাংবিধানিক অধিকার থাকলেও, লস এঞ্জেলেস বিমানবন্দরেরও "পথচারীদের যানজট নিয়ন্ত্রণ ও ঝুঁকি কমানোর বৈধ স্বার্থের বাইরে" যেকোনো ধরনের অনুরোধ নিষিদ্ধ করার অধিকার রয়েছে, জালিয়াতি ও পুনরাবৃত্তিমূলক অ্যাটেনডেন্ট, ব্যক্তিগতভাবে তহবিলের অনুরোধ "ইসকন সহ সমস্ত গোষ্ঠী দ্বারা।
এন্ড্রু কিশোর
এন্ড্রু কিশোর কুমার বাড়ৈ (মঞ্চনাম এন্ড্রু কিশোর হিসাবেই অধিক পরিচিত; ৪ নভেম্বর ১৯৫৫ - ৬ জুলাই ২০২০) ছিলেন একজন বাংলাদেশী গায়ক। তিনি বাংলাদেশ ও অন্যান্য দেশের বহু চলচ্চিত্রের গানে কণ্ঠ দিয়েছেন, যে'জন্য তিনি 'প্লেব্যাক সম্রাট' নামে পরিচিত। তার সবচেয়ে জনপ্রিয় গানের মধ্যে রয়েছে "জীবনের গল্প আছে বাকি অল্প", "হায়রে মানুষ রঙ্গীন ফানুস", "ডাক দিয়াছেন দয়াল আমারে", "আমার সারা দেহ খেয়ো গো মাটি", "আমার বুকের মধ্যে খানে", "আমার বাবার মুখে প্রথম যেদিন", "ভেঙেছে পিঞ্জর মেলেছে ডানা", "সবাই তো ভালোবাসা চায়" প্রভৃতি।
কিশোর ছয় বছর বয়স থেকে সঙ্গীতের তালিম নেওয়া শুরু করেন। বাংলাদেশের স্বাধীনতা যুদ্ধের পর তিনি রাজশাহী বেতারে নজরুল, রবীন্দ্র, লোকসঙ্গীত ও দেশাত্মবোধক গান শাখায় তালিকাভুক্ত হন। চলচ্চিত্রে তার প্রথম গান মেইল ট্রেন (১৯৭৭) চলচ্চিত্রের "অচিনপুরের রাজকুমারী নেই"। তিনি বড় ভাল লোক ছিল (১৯৮২) চলচ্চিত্রের "হায়রে মানুষ রঙিন ফানুস" গানের জন্য শ্রেষ্ঠ পুরুষ কণ্ঠশিল্পী বিভাগে তার প্রথম জাতীয় চলচ্চিত্র পুরস্কার লাভ করেন। এরপর তিনি সারেন্ডার (১৯৮৭), ক্ষতিপূরণ (১৯৮৯), পদ্মা মেঘনা যমুনা (১৯৯১), কবুল (১৯৯৬), আজ গায়ে হলুদ (২০০০), সাজঘর (২০০৭) ও কি যাদু করিলা (২০০৮) চলচ্চিত্রের গানের জন্য আরও সাতবার জাতীয় চলচ্চিত্র পুরস্কার লাভ করেন। এছাড়া তিনি পাঁচবার বাচসাস পুরস্কার ও দুইবার মেরিল-প্রথম আলো পুরস্কারসহ অসংখ্য পুরস্কার ও সম্মাননা লাভ করেছেন।
প্রারম্ভিক জীবন
এন্ড্রু কিশোর ১৯৫৫ সালের ৪ঠা নভেম্বর রাজশাহী জেলায় জন্মগ্রহণ করেন। তার পিতা ক্ষীতিশ চন্দ্র বাড়ৈ এবং মাতা মিনু বাড়ৈ রাজশাহীর একটি হাসপাতালে চাকরি করতেন ।মায়ের কাছে পড়াশোনায় হাতেখড়ি হয়েছিল। তার শৈশব-কৈশোর ও যৌবনকাল কেটেছে রাজশাহী।  তার মাতা ছিলেন সংগীত অনুরাগী, তার প্রিয় শিল্পী ছিলেন কিশোর কুমার। প্রিয় শিল্পীর নামানুসারে তার সন্তানের নাম রাখেন ‘কিশোর’। মায়ের স্বপ্ন পূরণ করতেই তিনি সংগীতাঙ্গনেই পা রাখেন।
এন্ড্রু কিশোর আব্দুল আজিজ বাচ্চুর অধীনে প্রাথমিকভাবে সঙ্গীত পাঠ গ্রহণ শুরু করেন। বাংলাদেশের স্বাধীনতা যুদ্ধের পর কিশোর নজরুল, রবীন্দ্রনাথ, আধুনিক, লোক ও দেশাত্মবোধক গান শ্রেণিতে রাজশাহী বেতারের তালিকাভুক্ত শিল্পী ছিলেন। কিশোর রাজশাহী বিশ্ববিদ্যালয়ে ব্যবস্থাপনা বিভাগে পড়াশোনা করেছেন।
নেপথ্য সঙ্গীত জীবন
এন্ড্রু কিশোরের চলচ্চিত্রে নেপথ্য সঙ্গীতশিল্পী হিসেবে যাত্রা শুরু হয় ১৯৭৭ সালে আলম খান সুরারোপিত মেইল ট্রেন চলচ্চিত্রের "অচিনপুরের রাজকুমারী নেই" গানের মধ্য দিয়ে। তার রেকর্ডকৃত দ্বিতীয় গান বাদল রহমান পরিচালিত এমিলের গোয়েন্দা বাহিনী চলচ্চিত্রের "ধুম ধাড়াক্কা"। তবে এ জে মিন্টু পরিচালিত ১৯৭৯ সালে মুক্তিপ্রাপ্ত প্রতীজ্ঞা চলচ্চিত্রের "এক চোর যায় চলে" গানে প্রথম দর্শক তার গান শুনে এবং গানটি জনপ্রিয়তা লাভ করে। তিনি অন্যান্য প্লেব্যাক গান রেকর্ড করেন যেমন 'ডাক দিয়াছেন দয়াল আমারে', 'ভালবেসে গেলাম শুধু' এর মত জনপ্রিয় সব গান।
কিশোর চলচ্চিত্রের গানে প্রথম সম্মাননা লাভ করেন বড় ভাল লোক ছিল (১৯৮২) চলচ্চিত্রের জন্য। মহিউদ্দিন পরিচালিত এই চলচ্চিত্রে সৈয়দ শামসুল হকের গীত ও আলম খানের সুরে "হায়রে মানুষ রঙিন ফানুস" গানটি জনপ্রিয়তা লাভ করে এবং এই গানের জন্য তিনি প্রথমবারের মত শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার লাভ করেন। ১৯৮৪ সালে আহমেদ ইমতিয়াজ বুলবুলের গীত ও সুরে নয়নের আলো চলচ্চিত্রের তিনটি গানে কণ্ঠ দেন, সেগুলো হল "আমার সারা দেহ খেয়ো গো মাটি", "আমার বাবার মুখে প্রথম যেদিন" ও "আমার বুকের মধ্য খানে"। এটি বুলবুলের পূর্ণাঙ্গ সঙ্গীত পরিচালক হিসেবে প্রথম চলচ্চিত্র। চলচ্চিত্রের নির্মাণব্যয় কম থাকার কারণে তিনি সৈয়দ আবদুল হাদী, রুনা লায়লা, সাবিনা ইয়াসমিনদের মত বড় ও ব্যস্ত শিল্পীদের নিতে পারছিলেন না। ফলে পুরুষ কণ্ঠের জন্য এন্ড্রু কিশোর এবং নারী কণ্ঠের জন্য সামিনা চৌধুরীকে নির্বাচন করেন। তথাপি অভিনেতা জাফর ইকবালের ঠোঁটে তার তিনটি গানই বেশ জনপ্রিয়তা লাভ করে।
১৯৮৭ সালে তিনি সারেন্ডার চলচ্চিত্রে আলম কানের সুরে তিনটি গানে কণ্ঠ দেন, সেগুলো হল "সবাইতো ভালোবাসা চায়", "গুন ভাগ করে করে", ও "ঘড়ি চলে ঠিক ঠিক"। তন্মধ্যে প্রথমোক্ত গানটি জনপ্রিয়তা লাভ করে এবং এই গানের জন্য তিনি তার দ্বিতীয় জাতীয় চলচ্চিত্র পুরস্কার অর্জন করেন। এছাড়া তিনি ক্ষতিপূরণ (১৯৮৯), পদ্মা মেঘনা যমুনা (১৯৯১), কবুল (১৯৯৬), আজ গায়ে হলুদ (২০০০), সাজঘর (২০০৭) ও কি যাদু করিলা (২০০৮) চলচ্চিত্রের গানের জন্য আরও সাতবার জাতীয় চলচ্চিত্র পুরস্কার লাভ করেন।
প্রতিষ্ঠান
এন্ড্রু কিশোর এছাড়াও একজন ব্যবসায়ী। ১৯৮৭ সালে তিনি বরাবর আহমাদ ইউসুফ, আনোয়ার হোসেন বুলু, ডলি জহুর, দিদারুল আলম বাদল, শামসুল ইসলাম নান্টু সাথে টিভি নাটক, বাণিজ্যিক এবং অন্যান্য প্রযোজনার জন্য একটি বিজ্ঞাপন প্রতিষ্ঠান 'প্রবাহ' শিরোনামে উদ্বোধন করেন।
ব্যক্তিগত জীবন
এন্ড্রু কিশোর লিপিকা অ্যান্ড্রু ইতির সাথে বিবাহ বন্ধনে আবদ্ধ হন। তাদের দুটি সন্তান রয়েছে। তাদের কন্যা মিনিম অ্যান্ড্রু সংজ্ঞা এবং পুত্র জয় অ্যান্ড্রু সপ্তক।
মৃত্যু
কিশোর ২০২০ সালের ৬ জুলাই ৬৪ বছর বয়সে মৃত্যুবরণ করেন। নন-হজকিন লিম্ফোমা নামক ব্লাড ক্যান্সারে আক্রান্ত হয়ে দীর্ঘদিন তিনি সিঙ্গাপুর জেনারেল হাসপাতালে চিকিৎসা গ্রহণ করেছিলেন। সিঙ্গাপুরে চিকিৎসা করেও ক্যান্সার নির্মূল হয়নি প্রখ্যাত এই সংগীতশিল্পীর। চিকিৎসক হাল ছেড়ে দেওয়ায় ক্যান্সার নিয়েই ৯ মাস পর ২০২০ সালের ১১ জুন দেশে ফেরেন তিনি। মৃত্যুর পূর্ব পর্যন্ত তিনি রাজশাহীতে ছিলেন।
এলিজাবেথ অ্যাশলি
এলিজাবেথ অ্যাশলি (Elizabeth Ashley; জন্ম ৩০ আগস্ট ১৯৩৯) হলেন একজন মার্কিন অভিনেত্রী। তিনি তিনটি টনি পুরস্কারের মনোনয়ন হতে ১৯৬২ সালের টেক হার, শি'জ মাইন মঞ্চনাটকে অভিনয়ের জন্য একটি পুরস্কার জয়লাভ করেছেন। অ্যাশলি দ্য কার্পেটবেগার্স (১৯৬৪) চলচ্চিত্রে অভিনয়ের জন্য সেরা পার্শ্ব অভিনেত্রী বিভাগে গোল্ডেন গ্লোব পুরস্কার ও সেরা সম্ভাবনাময় নবাগত অভিনেত্রী বিভাগে বাফটা পুরস্কারের মনোনয়ন লাভ করেন। ১৯৯১ সালে ইভনিং শেড-এ অভিনয় করে একটি এমি পুরস্কারের মনোনয়ন লাভ করেন। তিনি টুনাইট শো উইথ জনি কারসন-এ ২৪ বার অতিথি হিসেবে আসেন।
প্রারম্ভিক জীবন
অ্যাশলি ১৯৩৯ সালের ৩০শে আগস্ট ফ্লোরিডার ওকালা শহরে জন্মগ্রহণ করেন। তার জন্মনাম এলিজাবেথ অ্যান কোল। তার পিতা আর্থার কিংম্যান কোল একজন সঙ্গীত শিক্ষক এবং মাতা লুসিল (প্রদত্ত নাম: অয়ার)। তিনি লুইজিয়ানার ব্যাটন রুজে বেড়ে ওঠেন।
অ্যাশলি প্রথম বর্ষেই লুইজিয়ানা স্টেট বিশ্ববিদ্যালয় ছেড়ে নিউ ইয়র্ক চলে যান। তিনি সেখানে দ্য নেইবারহুড প্লেহাউজ স্কুল অব দ্য থিয়েটারে অভিনয় বিষয়ে পড়াশোনা করেন এবং নিজের ভরণপোষণের জন্য জেল-ও পুডিং গার্ল হিসেবে একটি টেলিভিশন অনুষ্ঠানে ও শো-রুমের মডেল হিসেবে কাজ করতেন।
কর্মজীবন
অ্যাশলি টেক হার, শি'জ মাইন নাটকে অভিনয়ের জন্য ১৯৬২ সালে মঞ্চনাটকে শ্রেষ্ঠ চরিত্রাভিনেত্রী বিভাগে টনি পুরস্কার অর্জন করেন। এরপর তিনি ব্রডওয়েতে নিল সিমনের বেয়ারফুট ইন দ্য পার্ক (১৯৬৩) নাটকের মূল মঞ্চায়নে কোরি চরিত্রে এবং টেনেসি উইলিয়ামসের ক্যাট অন আ হট টিন রুফ (১৯৭৪) নাটকের ব্রডওয়ে পুনরুজ্জীবিতকরণে ম্যাগি চরিত্রে অভিনয় করেন। এই দুটি কাজের জন্য তিনি আরও দুটি টনি পুরস্কারের মনোনয়ন লাভ করেন। ১৯৮২ সালে তিনি ব্রডওয়েতে অ্যাগনেস অব গড নাটকে অভিনয় করেন এবং অগাস্ট: ওসেজ কাউন্টি নাটকের ব্রডওয়ের মূল মঞ্চায়নে ম্যাটি ফে চরিত্রের বিকল্প অভিনেত্রী হিসেবে ছিলেন।
থাম্ব|200px|সিক্স মিলিয়ন ডলার ম্যান ধারাবাহিকে লি মেজর্স ও অ্যাশলি তিনি দ্য কার্পেটবেগার্স (১৯৬৪) চলচ্চিত্রে অভিনয়ের জন্য সেরা পার্শ্ব অভিনেত্রী বিভাগে গোল্ডেন গ্লোব পুরস্কার ও সেরা সম্ভাবনাময় নবাগত অভিনেত্রী বিভাগে বাফটা পুরস্কারের মনোনয়ন লাভ করেন। পরের বছর তিনি শিপ অব ফুলস ও দ্য থার্ড ডে চলচ্চিত্রে অভিনয় করেন। তার অভিনীত অন্যান্য চলচ্চিত্র হল দ্য ম্যারিজ অব আ ইয়াং স্টকব্রোকার (১৯৭১), র‍্যাঞ্চো ডিলাক্স (১৯৭৫), কোমা (১৯৭৮), প্যাটার্নিটি (১৯৮১), ড্র্যাগনেট (১৯৮৭), ও ভ্যাম্পায়ার্স কিস (১৯৮৯)। তিনি বিতর্কিত উইন্ডোজ (১৯৮০) চলচ্চিত্রে খল চরিত্রে অভিনয় করেন। তার অভিনীত সাম্প্রতিকতম চলচ্চিত্র হল হ্যাপিনেস (১৯৯৮) ও দ্য কেট ইটার্স (২০০৭)।
তার সন্তান জন্মের চার বছর পর তিনি হলমার্ক হল অব ফেম ধারাবাহিক দিয়ে অভিনয়ে ফিরে আসেন। ১৯৬৯ সালে তিনি বার্ট রেনল্ডসের সাথে লাভ আমেরিকান স্টাইল-এর একটি পর্বে এবং ''বি. এল. স্ট্রাইকার-এ অতিথি চরিত্রে অভিনয় করেন। তিনি ১৯৭০-এর দশকের মাঝামাঝিতে এনবিসিতে প্রচারিত স্যান্ডবার্গ্‌স লিংকন-এ কেট চরিত্রে অভিনয় করেন। তার অভিনীত সর্বশেষ টিভি ধারাবাহিক হল ইভনিং শেড''। তিনি ১৯৯০ থেকে ১৯৯৪ সাল পর্যন্ত এই ধারাবাহিকে ফ্রিডা ইভান্স চরিত্রে অভিনয় করেন। এই কাজের জন্য তিনি ১৯৯১ সালে হাস্যরসাত্মক ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন।
ব্যক্তিগত জীবন
অ্যাশলি তিনবার বিবাহবন্ধনে আবদ্ধ হন এবং তিনবারই তার বিবাহবিচ্ছেদ ঘটে। তার প্রথম স্বামী অভিনেতা জেমস ফারেন্টিনো। ১৯৬২ সালে তাদের বিয়ে হয় এবং ১৯৬৫ সালে তাদের বিবাহবিচ্ছেদ ঘটে। তার দ্বিতীয় স্বামী জর্জ পেপার্ড তার প্রথম চলচ্চিত্র দ্য কার্পেটবেগার্স (১৯৬৪)-এর প্রধান অভিনেতা ছিলেন। ১৯৬৬ সালে তারা বিবাহবন্ধনে আবদ্ধ হন এবং ১৯৭২ সালে তাদের বিবাহবিচ্ছেদ ঘটে। এই দম্পতির এক পুত্র রয়েছে, তার নাম ক্রিশ্চিয়ান।
২৫ বছর বয়সে অ্যাশলি অভিনয় থেকে অবসর নেন যেন তিনি সংসারের দেখাশোনা করতে পারেন। তিনি তার পুত্র ক্রিশ্চিয়ানের জন্মের পর চার বছর পর্যন্ত অভিনয় বন্ধ রাখেন।
মেইজি যুগ
200px|right|thumb|সম্রাট মেইজী মেইজি যুগ (明治時代) হলো জাপানের ইতিহাসের একটি সময়কাল যা ২৩ অক্টোবর, ১৮৬৮ থেকে ৩০ জুলাই, ১৯১২ পর্যন্ত বজায় ছিল। মেইজি যুগ ছিল জাপান সাম্রাজ্যের ইতিহাসের প্রথমার্ধ, যখন জাপানি জনগণ পশ্চিমা শক্তির উপনিবেশবাদের ঝুঁকিতে থাকা একটি বিচ্ছিন্ন সামন্ততান্ত্রিক সমাজ থেকে একটি আধুনিক, শিল্পোন্নত জাতিরাষ্ট্র এবং উদীয়মান মহান শক্তির নতুন দৃষ্টান্তে পৌছে ছিল। এর পিছনে ছিল পশ্চিমা বৈজ্ঞানিক, প্রযুক্তিগত, দার্শনিক, রাজনৈতিক, আইনি এবং নান্দনিক ধারণার প্রভাব। আমূল ভিন্ন ধারার এই ধরনের ব্যাপক কর্মসূচি গ্রহণের ফলে, জাপানে ঘটা পরিবর্তনগুলি গভীর ও সুদূরপ্রসারী ছিল এবং জাপানের সামাজিক কাঠামো, অভ্যন্তরীণ রাজনীতি, অর্থনীতি, সামরিক এবং বৈদেশিক সম্পর্ককে প্রভাবিত করেছিল। যুগটি মূলত সম্রাট মেইজির ৪৫ বছরের শাসনকালেকে প্রতিফলিত করে যার সূচনা হয়েছিল ১৮৬৮ সালে কেইয়ো যুগের সমাপ্তির মাধ্যমে এবং ১৯১২ সালে সম্রাট মেইজির মৃত্যুর পর সম্রাট তাইশো সিংহাসনে আরোহণ করলে এই যুগের অবসান হয় এবং তাইশো যুগের সূচনা হয়।
স্বয়ংক্রিয় যন্ত্র
স্বয়ংক্রিয় যন্ত্র (ইংরেজি ভাষায় Automaton (অটোমেটন); বহুবচনে: automata(অটোমাটা)) বলতে কোন নির্দেশ ছাড়াই নিজের থেকে কাজ করতে পারে, এমন যন্ত্রকে বোঝায়। ইংরেজি Automaton শব্দটি কখনো কখনো রোবট (Robot) অর্থেও ব্যবহৃত হয়।
এই যন্ত্র স্বয়ংক্রিয়তা প্রদান করে।
নান্দাইল উপজেলা
নান্দাইল উপজেলা বাংলাদেশের ময়মনসিংহ জেলার একটি প্রশাসনিক এলাকা। ময়মনসিংহ শহর থেকে প্রায় ৪৬ কিলোমিটার দূরে অবস্থিত।
নামকরণ
এক সময়ে নন্দদুলাল নামের এক জমিদার ছিলেন। জমিদারি সীমানা তিনি নির্ধারণ করেছিলেন আইলের মাধ্যমে। মোগল আমলে এ এলাকার জনগণের নিকট থেকে জমির খাজনা আদায় করা খুবই দুরূহ ছিল। নন্দলাল প্রজাদের সঙ্গে ভাল সম্পর্ক তৈরি করে খাজনা আদায়ে সাফল্য লাভ করেন। তখন থেকেই এ এলাকার নাম তার নামানুসারে নান্দাইল রাখা হয়। নন্দ দুলালের "নন্দ"। এর সঙ্গে আইল অপভ্রংশ যুক্ত হয়ে নান্দাইল নামকরণ হয়।
কিংবদন্তি
লোকজ ঐতিহ্যের সঙ্গে নান্দাইলের গৌরবময় সম্পৃক্ততা রয়েছে। ময়মনসিংহ গীতিকায় নান্দাইলের আড়ালিয়া বিলের কুড়া শিকারী প্রসঙ্গ এসেছে। মৈমনসিংহ গীতিকার 'মলুয়া পালার' পটভূমি এই নান্দাইল উপজেলা। এছাড়াও মনসা মঙ্গলের একটি গুরুত্বপূর্ণ চরিত্র কানাহরির অধিবাস ছিল এই নান্দাইলে। পূর্ব ময়মনসিংহের নান্দাইলেই কানাহরির সাকিন (গ্রাম) ছিলো বলে ঐতিহাসিক তথ্য-উপাত্তের ভিত্তিতে দাবি করা হয়। যদিও এ সম্পর্কে মতবিরোধ রয়েছে।
মধ্যযুগ ও ইংরেজ শাসনামল
সুলতান আলাউদ্দিন হোসেন শাহের আমলে মুয়াজ্জামাবাদ (বর্তমানে মোয়াজ্জেমপুর) পূর্ব বাংলার অন্যতম প্রশাসনিক কেন্দ্র ছিল। তখন থেকে ময়মনসিংহ জেলার একটি বর্ধিষ্ণু অঞ্চল নান্দাইল। আঠারো শতকে নান্দাইলের দেওয়ানগঞ্জ বাজার (রাজবাড়ী বাজার) এলাকায় নীলকরদের কুঠি স্থাপনের পর ‘নীল আন্দোলন’ শুরু হয়।
পাকিস্তান আমল
পাকিস্তান প্রতিষ্ঠার পর ১৯৪৮ সালে পূর্ব পাকিস্তান মুসলিম ছাত্রলীগ প্রতিষ্ঠিত হলে নান্দাইলের খালেক নওয়াজ খান সাধারণ সম্পাদকের দায়িত্ব পান। ১৯৫৪ সালের নির্বাচনে যুক্তফ্রন্টের খালেক নওয়াজ খান মুসলিম লীগের নুরুল আমিনকে পরাজিত করেন। নির্বাচন উপলক্ষে শেখ মুজিবুর রহমান, আবদুল হামিদ খান ভাসানী, এ কে ফজলুল হক, হোসেন শহীদ সোহরাওয়ার্দী খালেক নওয়াজের পক্ষে নান্দাইল আসেন। ১৯৭০ সালের মে মাসে সাধারণ নির্বাচন উপলক্ষে শেখ মুজিবুর রহমান নান্দাইল আসেন ও নান্দাইল শহরের চণ্ডীপাশা বহুমুখী উচ্চ বিদ্যালয় মাঠে বক্তব্য দেন।
প্রাথমিক প্রতিরোধ
১৯৭১ সালে মুক্তিযুদ্ধ শুরু হলে মুক্তিযোদ্ধা ও মুক্তিযুদ্ধ বিরোধী উভই পক্ষই সক্রিয় হয়ে উঠতে শুরু করে। এপ্রিলের দ্বিতীয় সপ্তাহেই পাকিস্তানি বাহিনীকে আটকানোর জন্য মুশুল্লী উচ্চ বিদ্যালয়ে গোপনে মেজর খালেদ মোশাররফ ও এটিএম হায়দারের নেতৃত্বে স্থানীয় মুক্তিযোদ্ধা ও সংগঠকদের একটি বৈঠক অনুষ্ঠিত হয়। বৈঠকের কয়েকদিনের মধ্যে পরিকল্পনা মোতাবেক ডিনামাইট দিয়ে মুশুল্লী রেলওয়ে স্টেশনের দক্ষিণে অবস্থিত শুভখিলা রেলব্রিজ ধ্বসিয়ে দেওয়া হয়। মেজর খালেদ এ অপারেশনে নেতৃত্ব দেন। ফলে কিশোরগঞ্জ থেকে রেলপথে ভারী অস্ত্রসহ পাকিস্তানি সেনাবাহিনীর আসার পথ আপাতদৃষ্টিতে বন্ধ হয়ে যায়। কিন্তু কয়েকদিন পরেই কিশোরগঞ্জ থেকে পাকিস্তানি বাহিনী শুভখিলা রেলব্রিজ পর্যন্ত আসে এবং স্থানীয়দের নদী পারাপারের নৌকায় হালকা অস্ত্রসহ নান্দাইলে প্রবেশ করে।